CELEX: 32011R1271
Language: et
Date: 2011-12-05 00:00:00
Title: Komisjoni rakendusmäärus (EL) nr 1271/2011, 5. detsember 2011 , teatavate kaupade klassifitseerimise kohta kombineeritud nomenklatuuris

8.12.2011   
            
            
               ET
            
            
               Euroopa Liidu Teataja
            
            
               L 325/1
            
         KOMISJONI RAKENDUSMÄÄRUS (EL) nr 1271/2011,
   5. detsember 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma esimehe sätestatud ajavahemiku jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Beež pulbriline toode, mille koostis (massiprotsentides) on järgmine:
                  
                              toidukiudaine
                           
                           
                              66,1
                           
                        
                              (millest toorkiud
                           
                           
                              15,2)
                           
                        
                              valgud
                           
                           
                              18,8
                           
                        
                              niiskus
                           
                           
                              7,5
                           
                        
                              tuhk
                           
                           
                              2,3
                           
                        
                              rasv
                           
                           
                              0,2
                           
                        Toode on tahke taimne jääk, mis saadakse sojaubadest pärast õli ekstraheerimist ja valkude osalist eemaldamist, millele järgneb kuivatamine ja peenestamine. Tootel on tekstureerimata jahu omadused.
                  Toode on sojavalgu kontsentraatide ja -isolaatide tootmise kõrvalsaadus, millest tulenevalt on sel vähendatud valgusisaldus.
                  Toodet kasutatakse toiduainete ja loomasööda rikastamiseks. Toode esitatakse tollile 25 kg kottides.
               
               
                  2304 00 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodi 2304 00 00 sõnastusega.
                  Kuigi toodet kasutatakse toiduainetööstuses, ei ole see toiduaine, mis vastab rubriigi 1901 all kirjeldatud omadustele, ega toiduaine, mida ei ole mujal nimetatud või mis kuulub rubriigi 2106 alla. Seetõttu ei või toodet klassifitseerida rubriikide 1901 ega 2106 alla.
                  Kuna toode koosneb taimsete ainete jäätmetest ja jääkidest, mida toiduainetööstuses kasutatakse loomasöödana ja inimtoidus, tuleb see klassifitseerida gruppi 23 (vt HSi selgitavad märkused, grupp 23, üldosa, esimene lõik).
                  Seepärast tuleb toode klassifitseerida CN-koodi 2304 00 00 alla kui muud sojaõli ekstraheerimise tahked jäägid.